### Resume

Resultatrevisionen bliver udarbejdet én gang om året, og er en opfølgning på de konkrete mål i beskæftigelsesplanen.

Denne sag vedrører resultatrevisionen for 2022.

### Sagsfremstilling

Resultatrevisionen for 2022 fungerer som opfølgning på det forgangne års resultater i forhold til de udmeldte ministermål. Derudover fortæller opfølgningen, hvordan [adresse] resultater er opnået i forhold til det vedtagne mål omkring en kontinuerlig forbedring frem mod en top-20 placering på beskæftigelsesministerens benchmarking.

Beskæftigelsesministeren har for 2022 udmeldt følgende 5 ministermål:

1. Alle ledige skal have en værdig sagsbehandling
2. Flere ledige skal opkvalificeres
3. Flere flygtninge og familiesammenførte skal være selvforsørgende
4. Flere personer med handicap skal i beskæftigelse
5. Virksomhederne skal sikres den nødvendige og kvalificerede arbejdskraft

Resultater 2022:

Beskæftigelsesministerens rangliste kigger på de enkelte kommuners rammevilkår, og beregner en forventet andel på offentlig forsørgelse, som holdes op imod den enkelte kommunes faktiske andel på forsørgelse. Derved rangeres de enkelte kommuner alt efter, hvor gode resultater, de har i forhold til deres rammevilkår.

Samlet har Vejle en lavere faktisk andel på ydelse end forventet på baggrund af rammevilkårene, hvilket placerer Vejle som nr. 46.

Kigger på man på de enkelte ydelseskategorier, er den faktiske andel inden for kontanthjælpsområdet højere end den forventede andel, hvilket medfører en placering som nr. 65 på ranglisten.

På A-dagpenge og sygedagpenge er [adresse] faktiske andel lavere end den forventede andel, hvilket medfører en placering som henholdsvis nr. 48 og 16 på ranglisten.

I 2022 faldt ledigheden på landsplan, hvilket også gjorde sig gældende i Vejle for andelen af forsikrede ledige. På kontanthjælpsområdet har Vejle dog ikke formået at profitere af de gode konjunkturer, da andelen af kontanthjælpsmodtagere er uændret i 2022.

Resultatrevision 2022 er vedhæftet som bilag, hvor der er en gennemgang af de enkelte ministermål, samt en oversigt over målet om en kontinuerlig forbedring frem mod en top-20 placering på beskæftigelsesministerens rangliste.

Processen:

Arbejdsmarkedsudvalget sendte på mødet den 25. maj 2023 udkast til Resultatrevision 2022 i høring i [adresse].

Forvaltningen har ikke modtaget bemærkninger til Resultatrevision 2022, og Edith Carlsen afgiver derfor ikke høringssvar. Der er derfor heller ikke anledning til at ændre i Resultatrevision 2022.

Resultatrevision 2022 sendes til godkendelse i Økonomiudvalget og i Byrådet.

### Klima og resiliensvurdering

Ingen bemærkninger.

### Sagens videre forløb

Sagen skal behandles i Økonomiudvalget og i Byrådet.

### Historik

Økonomi- og arbejdsmarkedsdirektøren indstiller 22. juni 2023, pkt. 56:

at Arbejdsmarkedsudvalget anbefaler Byrådet at godkende Resultatrevision 2022.

Beslutning fra Arbejdsmarkedsudvalget, 22. juni 2023, pkt. 56:

Arbejdsmarkedsudvalget anbefaler Økonomiudvalget og Byrådet at godkende Resultatrevision 2022.

Yannick Dam var fraværende under dette punkt.

Beslutning fra Økonomiudvalget, 7. august 2023, pkt. 159:

Anbefales.

Fraværende: Maya Frandsen.

### Beslutning

Godkendt.